Выдатна ён спраўляўся і з абавязкамі першага намесніка – чарговае павышэнне атрымаў ужо пасля заканчэння Камандна-інжынернага інстытута МНС Рэспублікі Беларусь па спецыяльнасці “кіраванне папярэджаннем надзвычайных сітуацый”. Дарэчы, не проста займеў дыплом аб другой вышэйшай адукацыі, а і паспяхова абараніў магістарскую дысертацыю, увайшоўшы ў тройку лепшых на рэспубліканскім конкурсе навуковых работ студэнтаў ВНУ краіны.